Mesila töötab täiega. Õietolmu tuuakse tugevalt ja kärgedes on näha värsket nektarit. Pered arenevad kiirelt, eriti tugevalt kaks kraini peret. Neilt ma saan suvel kindlasti väärtuslikke emakuppe. Minev aasta ainult üks pere sülemles ja mul on juba üle kahe aasta emasid päris palju, need tuleb välja vahetada. Suurem osa peresid on saanud  uued korpused. Tubast tööd on veel tükiks ajaks, homme hakkan kärgesid sulatama, mul vist juba sada tükki neid kogunenud. Eile käisid mesilased natuke väljas ka, aga täna oli vähem, nüüd lubas mitu päeva külma, olen siis tõenäoliselt tubase töö peal. Remmelgad õitsevad tänavu aasta väga hästi. Aga praegu mesilased söövad selle halva ilmaga ära, mis nad headel päevadel korjavad.